## Uredba o odorama službenika odjela osiguranja u kaznionicama i zatvorima te službenim vozilima

### NN 87/2003 (27.5.2003.), Uredba o odorama službenika odjela osiguranja u kaznionicama i zatvorima te službenim vozilima

# VLADA REPUBLIKE HRVATSKE

1057

Na
temelju članka 33. stavka 7. Zakona o izvršavanju kazne zatvora (»Narodne
novine«, br. 128/99, 55/2000, 59/2000, 129/2000, 59/2001 i 67/2001), Vlada Republike
Hrvatske je na sjednici održanoj 22. svibnja 2003. godine donijela

## UREDBU

### o odorama sluŽbenika odjela osiguranja u kaznionicama i zatvorima te sluŽbenim vozilima

I.
OPĆA ODREDBA

Članak
1.

Ovom
Uredbom propisuje se odora državnih službenika odjela osiguranja u kaznionicama
i zatvorima (u daljnjem tekstu: odora), oprema, zaduženje, zamjena, povrat,
nošenje odore, opreme, oznaka zvanja, oznaka pravosudne policije, te vrsta,
boja, oprema i oznake službenih vozila u kaznionicama i zatvorima Uprave za zatvorski
sustav Ministarstva pravosuđa, uprave i lokalne samouprave (u daljnjem tekstu:
kaznionice i zatvori).

II.
ODORA I OPREMA

1.
Osnovni dijelovi odore

Članak
2.

Osnovni
dijelovi odore jesu:

1.
beretka,

2.
vjetrovka,

3.
jakna,

4.
zimske hlače (muške/ženske),

5.
ljetne hlače (muške/ženske),

6.
zimska suknja,

7.
ljetna suknja,

8.
zimska košulja (muška/ženska),

9.
ljetna košulja (muška/ženska),

10.
visoke cipele (muške/ženske),

11.
ženske čizme,

12.
niske cipele (muške/ženske),

13.
zimske čarape,

14.
zimske čarape s gaćicama ženske,

15.
ljetne čarape,

16.
ljetne čarape s gaćicama ženske,

17.
prsluk,

18.
pulover,

19.
majica kratkih rukava,

20.
kravata,

21.
kožne rukavice (muške/ženske),

22.
kišni ogrtač (muški/ženski),

23.
komplet za nošenje oružja i opreme.

Pripadajući
dijelovi odore jesu: oznaka pravosudne policije, oznaka zvanja, te oznake
radnog mjesta načelnika odjela osiguranja i dežurstva u kaznionici, odnosno
zatvoru.

Članak
3.

Beretka
je tamnoplave boje, klasičnog oblika, iz tuljka Ř 24 cm i 26 cm, od vune 96% i
sintetike 4%, s ojačanim kožnim rubom crne boje i crnom trakicom za stezanje, u
tjemenom dijelu podstavljena svilom ili pamukom, s oznakom veličine, sastava
materijala, načina održavanja i proizvođačem. Na prednjoj lijevoj strani je
ojačanje za metalni grb Republike Hrvatske izrađeno od konita s kožnom zaštitom
od vijka, veličine 20 x 25 mm, debljine 1,5 mm. Na desnoj strani beretke su dva
metalna prstena na razmaku od 30 mm vodoravno postavljena.

Vjetrovka
je tamnoplave boje. Kopča se cijelom dužinom patent zatvaračem s 5 mesing
patiniranih puceta promjera 22 mm s utisnutom oznakom »RH«. Na prednjem dijelu
vjetrovke u visini bokova dva su koso ušivena džepa. Na desnom bočnom šavu je
našiven džep za gumenu palicu dubine 30 cm, rukohvat palice blokiran je trakom
s metalnom kopčom. Unutarnji lijevi džep je na lijevom rubnom podlistu
paspuliran (2 x 0,5 cm) duljine 20 cm, s podmetnutim zatvaračem, a na desnoj
unutarnjoj strani je paspuliran džep (2 x 0,5 cm) duljine 15 cm koji se kopča
petljom i pucetom. U visini struka vjetrovke i na kapuljaču ušiven je tunel s
vrpcom za stezanje, s dvije rinčice i dva stopera. Kapuljača je na skidanje, a
prihvaća se zatvaračem koji se nalazi ispod ovratnika vjetrovke. Kapuljača ima
prošiveni uložak. Vjetrovka je pod­stavljena podstavom, te ima uložak od
termopleteksa tamnoplave boje, a na vjetrovku se kopča s 15 plastičnih puceta
iste boje kao i osnovni materijal. Rukavi se na duljini prihvaćaju s tri gumene
alke i tri puceta. Na desnoj strani uloška našiven je džep s rupicom i pucetom
za kopčanje. Šavovi i rub uloška obrubljeni su rubnom trakom. Na stražnjoj
strani vjetrovke je rasporak.

Jakna je tamnoplave boje. Kopča se zatvaračem i tri
skrivena metalna drukera. Na prednjem donjem dijelu jakne su dva koso ušivena džepa
na kojima je koso našivena letvica (lajsna) 16 x 3 cm, a na lijevom gornjem
dijelu u visini prsiju urezan je džep s letvicom 10,5 x 2,6 cm iznad kojega je
našitak s dva metalna prstena na koje se kopča službena značka. Pojasnica se na
sredini kopča pucetom. Donji dio leđa je od jednog dijela s dva nabora dubine 2
cm okrenutim prema orukavlju. Na duljini jakne i na duljini rukava je pasica od
elastičnog pletiva (render) širine 6 cm tamnoplave boje. Naramenice su od
osnovnog materijala širine 45 mm ušivene u rukav. Jakna je podstavljena
tamnoplavom podstavom s paspuliranim džepom na lijevoj strani (2 x 0,5 cm)
duljine 14,5 cm od sukna i zatvaračem. Jakna ima prošiven uložak bez rukava
tamnoplave boje koji se cijelom dužinom prihvaća s plastičnim zatvaračem dužine
140 cm, našivenim džepom 14,5 x 19 cm na lijevoj strani koji se kopča drukerom,
proštepan je ukrasnim šavom širine 2 mm. Na ramenu i ispod orukavlja uložak se
prihvaća sa četiri puceta. U kugli rukava je vatelin.

Hlače su srednjesive boje uobičajenog kroja s dva
nabora od kojih jedan okrenut prema bočnom šavu, a drugi je zaglađan na ušitak
u duljini 16 cm. Na prednjoj strani urezani i paspulirani džepovi (2 x 0,5 cm)
duljine 17 cm sa zaporima na krajevima džepa, vrećice džepa su šivane, okretane
i prošivene ukrasnim šavom. Na stražnjoj desnoj strani hlača je džep s jednim
paspulom širine 1 cm duljine 14 cm, te poklopcem s rupicom i poklopcem,
zaporima sa strane, vrećica džepa je podvinuta i proširena ukrasnim šavom
širine 3 mm. Na desnom vanjskom šavu nogavice je našiveni džep s mijehom za
gumenu palicu dubine 30 cm, širine 3 cm.Prednje nogavice su
podstavljene svilenom podstavom, a na stražnjem dijelu je ušitak duljine 7 cm.
Rasporak se zatvara plastičnim zatvaračem, raspori pojasnica rubljeni su trakom
za obrubljivanje. Lijeva strana pojasnice produljena je 6 cm, a na produžetku
je metalna kopča s rupicom za puce, nastavak pojasnice na desnoj strani je s
jednim pucetom i metalnom kopčom. Pojasnica je širine 3,5 cm na kojoj je 8
držača za remen (šlingica) širine 1 cm, otvor držača 4,5 cm. Na rubu hlača je
zaštitna traka, a porub je 5 cm. Širina donje nogavice je od 22 do 26 cm. Šav
sjedala i nogavice je obamitan kao i duljina hlača.

Zimske hlače ženske razlikuju se od muških po ušicima
na prednjem i stražnjem dijelu i širinom nogavica od 18 do 22 cm.

Ljetne
i zimske hlače razlikuju se samo u debljini tkanine.

Suknja
je srednjesive boje, dužine do sredine koljena. Na prednjoj strani su dva
ušitka. Na stražnjoj strani su dva ušitka, patent zatvarač na sredini, s
pucetom i preklopna falda. Podstavljena je svilenom postavom iste boje,
pojasnica je širine 3,5 cm s rupicom i jednim plastičnim pucetom, sa šest
držača za remen (šlingice) širine 1 cm, umetnuti u pojasnicu, otvora držača 4,5
cm.

Zimska i ljetna suknja razlikuju se samo u debljini
tkanine.

Zimska košulja muška je standardnog oblika i kroja,
sive je boje, kopča se s prednje strane plastičnim pucetima iste boje. Ovratnik
košulje je dvodijelni, odštepan 5 mm, s fišbajnom, ljepivom podlogom i pojačanjem.
Na leđima je dupla oplećnica, u ramenu i na leđima odštepana 1 mm s 2 x 1 mm,
naborom na oprečnici (okrenutim prema rukavima). Lijeva prednjica je s lajsnom
širine 36 mm odštepanom 2 x 5 mm, s ljepivom podlogom – traka širine 35 mm. Na
desnoj prednjici unutarnji je pregib 2 x 22 mm, odštepan 22 mm. Na prednjem
dijelu su puceta i rupice za puceta i to 6 komada do veličine 43, a 7 komada
iznad veličine 43. Razmak od vratnog izreza do kraja prve rupice je 60 mm.
Razmak između ostalih rupica odnosno puceta je 85 mm. Orukvice su okrugle,
širine 65 mm, odštep 5 mm, s jednom rupicom i pucetom. Šlic rukava je klasičan.
Rukav muške košulje duljine je 64 cm s orukvicom, a ženske 60 cm s orukvicom.
Porub košulje je ravni, širine 7 do 8 mm.

Muška i ženska zimska košulja razlikuju se u
kopčanju.

Ljetna košulja muška je svijetloplave boje, kopča se
plastič­nim pucetima iste boje. Ovratnik je dvodijelni, štepan 5 mm, s
fišbajnom, ljepivom podlogom i pojačanjem u ovratniku. Na leđima je dupla
oplećnica, u ramenu i na leđima odštepana 1 mm sa po jednim naborom na
oplećnici okrenutim prema rukavima. Lijeva prednjica je s lajsnom širine 36 mm
odštepanom 2 x 5 mm, s ljepivom podlogom – traka širine 35 mm. Na desnoj
prednjici unutarnji je pregib 2 x 22 mm, odštepan 22 mm. Na prednjem dijelu su
puceta i rupice za puceta i to 6 komada do veličine 43, a 7 komada iznad
veličine 43. Razmak od vratnog izreza do kraja prve rupice je 60 mm. Rezana je
po širini u visini ramena s dva nabora okrenuta prema orukavlju. S prednje
strane nalaze se dva četvrtasta džepa 13 x 15 cm, pregib džepa 30 mm, i 1 mm
našiv džepa. Na džepovima su patne našivene 2 cm iznad džepa, odštepane 5 mm,
duljine 13,5 cm, širine 6 cm, našivi i zatvaranje patne na košulju 5 mm, s
rupicom odnosno pucetom na sredini patne odnosno džepa i ljepivom podlogom u
patnama. Naramenice su širine 45 mm odštepane 5 mm s ljepivom podlogom i jednom
rupicom odnosno pucetom duljine 13,5 cm, ušivene u rukave. Na lijevoj strani
prsiju iznad džepa je našitak s dva metalna prstena našivena na lijevu
prednjicu 2 cm iznad patne, dužine 4 cm, širine 2,5 cm, s našivom na košulju od
1 mm, na koji se kopča službena značka. Rukav je kratki dužine 26 cm, s porubum
30 mm x 10 mm prema unutra, odštepan 30 mm. Porub košulje je ravni širine 7 do
8 mm.

Muška i ženska ljetna košulja razlikuju se u
kopčanju.

Visoke cipele (gležnjače) su crne boje s crnim đonom.
Gornjište je izrađeno na način da je cipela u cijelosti zatvorena (visine oko
19 cm). Jezik i kragna cipele podloženi su spužvom. Gornjište i đon su AGO
lijepljeni, s anatomskim antibakterijskim uloškom.

Ženske čizme su crne boje i klasičnog kroja, s
visokom sarom i petom do 4 cm.

Niske
cipele crne su boje, na vezanje, izrađene od prirodne hidrofobirane kože.
Gornjište je s vanjske strane prišiveno za đon.

Zimske
čarape muške i ženske su niske, crne boje.

Zimske čarape ženske s gaćicama su crne boje.

Ljetne čarape muške i ženske su niske, crne boje.

Ljetne čarape ženske s gaćicama su boje kože.

Prsluk je izrađen od tamnoplavog pletiva ovratnika u obliku
»V« izreza, crijevasti, šiva se lančanim šavom, kao i lijevo i desno orukavlje.
Prsluk je dužine prilagođene za nošenje ispod jakne.

Pulover je izrađen od tamnoplavog pletiva dužine do
sredine džepova na hlačama. Ovratnik je povišen i pojačan s unutarnje lijeve i
desne strane visine 10 cm, s patent zatvaračem dužine 30 cm. Na ramenima su
naramenice širine 4 cm i duljine 13 cm, ušivenim u rukave. Na lijevoj prednjici
je džep širine 14 cm, visine 17 cm s poklopcem i pucetom. Na rukavima su
ojačanja u visini od rendera prema ramenu, dužine 27 cm, širine od 11 do 20 cm
kod lakta. Nosi se kao zamjena za jaknu.

Majica kratkih rukava je svijetlosive boje klasičnog
oblika, prilagođena za nošenje ispod ljetne košulje.

Kravata je tamnosiva, standardne dužine i širine,
veže se elas­tičnom vrpcom i sastavni je dio zimske odore.

Kožne rukavice muške i ženske crne su boje,
podstavljene su, šivane iznutra i kopčaju se metalnim pritiskačem.

Kišni ogrtač je tamnoplavi, dužine do koljena, s
kapuljačom koja se kopča sa četiri puceta. Ispod ovratnika s prednje i stražnje
strane je ojačanje na preklop od istog materijala ispod kojeg je ušivena
mrežasta tkanina kao i ispod pazuha. S lijeve i desne strane urezan je jedan
kosi džep standardne veličine s prozorom u desnom džepu. S unutarnje strane od
ovratnika do visine struka ima laganu podstavu.

Komplet za nošenje oružja i opreme izrađen je od crne
jednoslojne deblje kože, a sastoji se od remena za hlače s kopčom na trn i
opasača s metalnom kopčom na kojoj je reljefno utisnuta oznaka »RH« okružena
hrvatskim pleterom. Na opasaču je futrola za pištolj sa sigurnosnom kopčom,
nosač za palicu, futrola za bateriju i futrola za lisice. Opasač je s tri
spojke spojen s remenom za hlače.

2.
Dodatni dijelovi odore

Članak
4.

Dodatni
dijelovi odore jesu:

1.
kombinezon,

2.
terenske čizme,

3. kapa
sa šiltom.

Kombinezon
je tamnosive boje uobičajene izvedbe. Na desnoj nogavici našiven je džep za
ulaganje gumene palice. Na stražnjoj strani našiveni su džepovi s poklopcem od
kojih jedan za ulaganje lisica. Na prednjoj strani u visini prsiju našivena su
dva džepa s poklopcima. Na bokovima su urezani kosi džepovi.

Terenske
čizme izrađene su od prirodne hidrofobirane crne kože s gumenim đonom, imaju
saru visine 21 cm, podložene su spužvom. Jezik je ugrađen u cipelu i zatvorenog
je tipa. Podstava je od goveđeg krom cjepanika. Gornjište je dva puta prišiveno
za tabanicu, a đon je lijepljen.

Kapa sa
šiltom izrađena je od tkanine tamno plave boje uobičajenog kroja.

3.
Oprema

Članak
5.

Dijelovi
opreme jesu:

1. gumena palica,

2. lisice,

3. baterijska svjetiljka,

4. štit,

5. zaštitne rukavice,

6. zaštitni prsluk,

7. zaštitna maska,

8. kaciga s vizirom,

9. štitnici za pojedine dijelove tijela,

10. podražavajuća kemijska sredstva i sredstva za njihovo
ispaljivanje,

11. pištolj kalibra najmanje 9 mm,

12. dugo vatreno oružje (repetirajuće, poluautomatsko
i automatsko) kalibra od 9 do 20 mm.

Dijelovi opreme iz stavka 1. ovog članka nose se uz
odoru osim pod uvjetima iz članka 11. ove Uredbe.

4. Zaduženje, trajanje, zamjena i povrat dijelova
odore i opreme

Članak
6.

Službenik
pravosudne policije zadužuje osnovne dijelove odore i opremu iz članka 5.
stavak 1. točka 1., 2. i 3. ove Uredbe.

Dodatne
dijelove odore i opremu iz članka 5. stavak 1. točka 4., 5., 6., 7., 8., 9.,
10., 11. i 12. ove Uredbe službenik pravosudne policije zadužuje ovisno o
radnom mjestu ili poslovima, te planu osiguranja kaznionice, odnosno zatvora.

Službenica pravosudne policije zadužuje dva para
hlača ili dvije suknje ili jedne hlače i jednu suknju.

Članak 7.

Službenik pravosudne policije koji je razriješen iz
pravosudne policije vratit će sve dijelove odore i opreme.

Članak 8.

Dio odore ili opreme zamjenjuje se ako je uništen ili
dotrajao.

Dio odore ili opreme koji je oštećen ili uništen u
obavljanju službe ili povodom obavljanja službe, zamijenit će se bez naknade,
na temelju pisanog zahtjeva upravitelja kaznionice, odnosno zatvora.

Službenik koji je obvezan nadoknaditi štetu zbog
oštećenja ili uništenja dijela odore ili opreme, štetu nadoknađuje u visini
nabavne cijene novog dijela.

Članak 9.

Dijelovi odore i najkraći
rokovi uporabe:

if !supportLineBreakNewLine
endif

|  |  |  |  |
| --- | --- | --- | --- |
| **Red.** | if !supportEmptyParas endif | **Količina** | **Rok uporabe** |
| **Broj** | **DIJELOVI ODORE** | **(kom./pari)** | **(mjeseci)** |
| if !supportEmptyParas endif | A) OSNOVNA ODORA | if !supportEmptyParas endif | if !supportEmptyParas endif |
| 1. | beretka | 1 | 48 |
| 2. | vjetrovka | 1 | 60 |
| 3. | jakna | 1 | 36 |
| 4. | zimske hlače (muške/ženske) | 2 | 24 |
| 5. | ljetne hlače (muške/ženske) | 2 | 24 |
| 6. | zimska suknja | 2 | 24 |
| 7. | ljetna suknja | 2 | 24 |
| 8. | zimska košulja (muška/ženska) | 2 | 24 |
| 9. | ljetna košulja (muška/ženska) | 2 | 24 |
| 10. | visoke cipele (muške/ženske) | 1 | 24 |
| 11. | ženske čizme | 1 | 24 |
| 12. | niske cipele (muške/ženske) | 1 | 12 |
| 13. | zimske čarape | 4 | 12 |
| 14. | zimske čarape s gaćicama ženske | 6 | 12 |
| 15. | ljetne čarape | 5 | 12 |
| 16. | ljetne čarape s gaćicama ženske | 8 | 12 |
| 17. | prsluk | 1 | 48 |
| 18. | pulover | 1 | 36 |
| 19. | majica kratkih rukava | 2 | 12 |
| 20. | kravata | 2 | 24 |
| 21. | kožne rukavice (muške/ženske) | 1 | 60 |
| 22. | kišni ogrtač (muško/ženski) | 1 | 60 |
| 23. | komplet za nošenje oružja i opreme | 1 | 60 |
| 24. | kombinezon | 1 | 24 |
| 25. | terenske čizme | 1 | 24 |
| 26. | kapa sa šiltom | 1 | 24 |

if !supportEmptyParas endif

if !supportEmptyParas endif

5. Nošenje odore i opreme

Članak 10.

Službenik pravosudne policije
nosi odoru i opremu prilikom obavljanja službe. Nakon završetka radnog vremena,
odoru i opremu pohranjuje u kaznionici, odnosno zatvoru.

Članak 11.

Upravitelj kaznionice, odnosno
zatvora odredit će, kad je to propisano posebnim propisom ili kad za to postoje
opravdani razlozi, da službenik pravosudne policije prilikom izvršavanja
određenog posla ili zadaće ne nosi odoru.

Članak 12.

Upravitelj kaznionice, odnosno
zatvora određuje razdoblje nošenja zimske, odnosno ljetne odore ovisno o
godišnjem dobu i vremenskim uvjetima.

6. Oznake na odori

Članak 13.

Oznaka pravosudne policije je od
tkanine, veličine 137 mm x 98 mm. Na lijevom i desnom obrubu oznake je hrvatski
pleter (troplet) žutozlatne boje. U sredini na crnoj podlozi je dio grba
Republike Hrvatske i to crveno-bijela polja, a preko njega mač i vaga u
žutozlatnoj boji. Iznad grba, s lijeve i desne strane je hrvatska trobojnica. U
gornjem dijelu oznake na crnoj podlozi žutozlatnim slovima ispisano je
»PRAVOSUDNA POLICIJA«. U donjem dijelu oznake lijevo od ručke mača upisano je
žutozlatnom bojom slovo »R«, a desno od ručke mača slovo »H«, početna slova
Republike Hrvatske.

Oznaka pravosudne policije nosi
se na oba rukava ljetne košulje, jakne, vjetrovke i kombinezona.

Članak 14.

Oznaka zvanja nosi se na
naramenicama ljetne košulje, jakne, pulovera i vjetrovke na tamnoplavoj
podlozi.

Oznaka radnog mjesta načelnika
odjela i oznaka radnog mjesta dežurstva nosi se na lijevom džepu, odnosno na
lijevoj strani pulovera.

Članak 15.

Značka ovlaštene službene osobe
Uprave za zatvorski sustav Ministarstva pravosuđa, uprave i lokalne samouprave
nosi se na lijevoj strani jakne i ljetne košulje.

Članak 16.

Grb Republike Hrvatske na
pleteru eliptičnog oblika nosi se na prednjoj lijevoj strani beretke i prednjoj
strani kape sa šiltom.

Grb Republike Hrvatske s
ucrtanom vagom je od tkanine na crnoj podlozi, visine 44 mm, širine 25 mm,
crveno-bijelih polja položen je na pleteru širine 6 mm žutozlatne boje, oblika
elipse visine 35 mm, širine 61 mm.

III. SLUŽBENA VOZILA

Članak 17.

Službena vozila su vozila na
motorni pogon i to specijalna vozila i vozila za obavljanje redovne djelatnosti
kaznionica i zatvora.

Specijalna vozila su vozila za:

– prijevoz zatvorenika

– prijevoz zatvorenika-bolesnika

– gašenje požara.

Vozilo za obavljanje ostale
redovne djelatnosti kaznionica i zatvora može se po potrebi koristiti i za
prijevoz zatvorenika ako je opremljeno za prijevoz osoba.

1. Boja službenih vozila

Članak 18.

Specijalno vozilo za prijevoz
zatvorenika i zatvorenika – bolesnika je bijele boje.

Specijalno vozilo za gašenje
požara je crvene boje.

2. Oznake na službenim
vozilima

Članak 19.

Specijalna vozila za prijevoz
zatvorenika i za prijevoz zatvorenika – bolesnika imaju na prednjem dijelu i na
prednjim lijevim i desnim vratima oznaku pravosudne policije veličine 27 cm x
19 cm, koja je istovjetna oznaci opisanoj u članku 13. ove Uredbe, iznad koje
je crnim slovima ispisano »UPRAVA ZA ZATVORSKI SUSTAV«. Na bočnim stranicama
vozila nalaze se dvije trake sive boje međusobno razmaknute 2 cm. Gornja traka
je širine 6 cm, donja je širine 12 cm, obje u dužini vozila, a prekinute su na
mjestu oznake pravosudne policije.

Na prednjem i na stražnjem
dijelu specijalnog vozila za prijevoz zatvorenika – bolesnika je oznaka crvenog
križa.

3.
Oprema službenih vozila

Članak 20.

Specijalna vozila iz članka 17.
ove Uredbe opremljena su opremom prema njihovoj namjeni i sa:

– rotirajućim svjetlom plave
boje,

– uređajem za davanje zvučnih
signala različitih tonova,

– uređajem za komuniciranje na
daljinu.

Specijalna vozila za prijevoz
zatvorenika opremljena su i s posebnom sigurnosnom pregradom koja odvaja
prostor za smještaj zatvorenika od prostora za smještaj službenika pravosudne
policije.

Članak 21.

Opremom iz članka 20. opremit će
se i vozila za obavljanje ostale redovne djelatnosti kaznionica i zatvora ako
se koriste za prijevoz zatvorenika.

IV.
PRIJELAZNE I ZAVRŠNE ODREDBE

Članak 22.

Odredbe ove Uredbe odnose se i
na odore i opremu službenika pravosudne policije te službena vozila u odgojnom
zavodu.

Sprovođenje odgajanika koji su
na izvršavanju odgojne mjere u odgojnom zavodu u pravilu se obavlja u službenim
vozilima bez oznaka iz članka 19. ove Uredbe.

Članak
23.

Službenik pravosudne policije
raspoređen na poslove osiguranja pravosudnih tijela zadužuje i nosi osnovne
dijelove odore te opremu iz članka 5. stavak 1. točka 1., 2. i 3. ove Uredbe.
Opremu iz članka 5. stavak 1. točka 11. ove Uredbe zadužuje i nosi ovisno o
radnom mjestu i planu osiguranja pravosudnog tijela.

Dijelovi odore i opreme
zamjenjuju se u skladu s člankom 8. ove Uredbe na temelju pisanog zahtjeva
nadređenog službenika.

Službenik
pravosudne policije na poslovima osiguranja pravosudnih tijela nakon završetka
radnog vremena odoru i opremu pohranjuje u pravosudnom tijelu koje osigurava.

Razdoblje
nošenja zimske, odnosno ljetne odore za službenike pravosudne policije na
poslovima osiguranja pravosudnih tijela, ovisno o godišnjem dobu i vremenskim
uvjetima, određuje nadređeni službenik.

Na oznaci iz članka 13. stavak
2. ove Uredbe, za službenike pravosudne policije na poslovima osiguranja
pravosudnih tijela, ispod natpisa »PRAVOSUDNA POLICIJA« je natpis zlatnožute
boje »ZAŠTITA PRAVOSUDNOG TIJELA«.

Članak 24.

Opisnik boje i sirovinskog
sastava dijelova odore tiskan je uz ovu Uredbu i njezin je sastavni dio.

Članak 25.

Odore i oprema iz članka 5.
stavak 1. točka 11. i 12. ove Uredbe, te oznake koje nose službenici pravosudne
policije prema ranijim propisima zamijenit će se u skladu s ovom Uredbom do 31.
prosinca 2006. godine.

Boja službenih vozila i oprema
na temelju ranijih propisa zamijenit će se u skladu s ovom Uredbom u roku od
pet godina od stupanja na snagu ove Uredbe.

Članak 26.

Danom stupanja na snagu ove
Uredbe prestaju važiti Uredba o odorama pripadnika pravosudne policije
kazneno-popravnih ustanova i domova za preodgoj (»Narodne novine«, broj 70/92)
i Pravilnik o boji, oznakama i opremi vozila za potrebe sustava izvršenja
sankcija (»Narodne novine«, broj 64/94).

Članak 27.

Ova Uredba stupa na snagu osmog
dana od dana objave u »Narodnim novinama«.

Klasa: 730-02/03-01/01
Urbroj: 5030109-03-1
Zagreb, 22. svibnja 2003.

Predsjednik
**Ivica** **Ra****čan**, v. r.

if !supportEmptyParas endif

if !supportEmptyParas endif

OPISNIK
BOJE I SIROVINSKOG SASTAVA DIJELOVA ODORE

I. BERETKA     1. boja tamnoplava

                          2. tu­ljak promjera 24
i 26 cm

                          3. sirovinski sastav:
vuna 96%, PES 4%

                          4. na unutar­njoj
strani beretke označena je veličina, sastav materijala, održava­nje i naziv
proizvođača

                          5. na pred­njoj
lijevoj strani iznutra je ojača­nje izrađeno od konita s kožnom zaštitom 20¤25
mm, deb­ljine 1-1,5 mm

                          6. s desne strane su
dva metalna prstena u razmaku od 30 mm za prolaz zraka

II.
VJETROVKA         1. boja tamnoplava
(balonerija)

                          2. širina materijala
140 cm

                          3. sirovinski sastav:
50% pamuk, 50% PES

                          4. površinska masa 240
gr/m2

                          5. gustoća na 1 cm,
osnova/potka 38,5/21,0

                          6. broj pređe u Nm,
osnova/potka 50/2, 50/2

                          7. prekidna sila daN
20×5 cm, osnova/potka 120/6

                          8. prekidno izduže­nje
u %, osnova/potka 16,0/18,0

                          9. skup­lja­nje po
dužini/širini 2,0/2,0

                          10. postojanost boje:

                               a) svjetlo                            5-6

                               b) pra­nje                            4-5

                               c) znoj (kiseli,
alkalni)          4-5/4-5

                               d) kemijsko čišće­nje            4-5

                               e) tre­nje                             4-5/3-4

                          11. održava­nje

                               a) pra­nje                            60°C

                               b) glača­nje                         150°C

                               c) kemijsko čišće­nje            P

                               d) suše­nje                          III

                          12. u­ljeodbojnost:
(3M)             100

                          13. vodoodbojnost
(spray) 100

Prema
uvjetima standarda HRNF.C.O.011

III. JAKNA       1. boja tamnoplava

                          2. širina materijala s
ivicom 153 cm

                          3. sirovinski sastav vuna/PES
u % 45,0/55,0

                          4. površinska masa 210
g/m2

                          5. prekidna sila daN
osnova/potka 70,3/47,1

                          6. prekidno izduže­nje
u % osnova/potka 32,0/24,0

                          7. gustoća/10 cm
osnova/potka 319/196

                          8. promjena dimenzije
u % osnova/potka +-2,0/+-2,0

                          9. deb­ljina tkanine
0,43 mm

                          10. otpornost na
stvara­nje pillinga 5

                          11. reakcija vodenog
ekstrakta u Ph 6-7,5

                          12. postojanost boje:

                          a) voda                                    3

                          b) pra­nje                                  40°C

                          c) tr­lja­nje S/VL                        3

                          d) glača­nje VL                         110°C

                          e) kemijsko čišće­nje                 3

                          f) svjetlo                                  3

IV. ZIMSKE      Tehnički podaci, osim boje, su isti kao za

HLAČE             jaknu.

                          Boja: sred­njesiva

V. LJETNE        1. boja sred­njesiva

HLAČE             2. sirovinski sastav vuna 45%, PES
55%

                          3. širina materijala s
ivicom 153 cm

                          4. površinska masa 195
g/m2

                          5. prekidna sila daN
osnova/potka 63,2/63,8

                          6. prekidno izduže­nje
osnova/potka 33,5/28,0

                          7. smica­nje (mm)
osnova/potka max 2,0/2,0

                          8. gustoća/10 cm
osnova/potka 187/176

                          9. promjena dimenzija
u % osnova/potka +-2,0/2,0

                          10. deb­ljina tkanine
0,44 mm

                          11. otpornost na
stvara­nje pillinga 5

                          12. reakcija vodenog
ekstrakta 6-7,5 Ph

                          13. postojanost boje:

                               a) voda                              3

                               b) pra­nje                            40°C

                               c) tr­lja­nje
S/VL                  3

                               d) glača­nje VL                   110°C

                               e) kemijsko čišće­nje            3

                               f) svjetlo                            3

VI. ZIMSKA     Tehnički podaci su isti kao za zimske hlače.

SUKNJA

VII. LJETNA     Tehnički podaci su isti kao za ­ljetne
hlače.

SUKNJA

VIII. ZIMSKA
  1. boja siva

KOŠULJA         2.
sirovinski sastav 80% pamuk, 20% PES, dozvo­ljeno odstupa­nje +-3%

                          3.
VEZ platno

                          4.
površinska masa 120 g/m2

                          5.
širina 150 cm

                          6.
broj pređe osnova/potka 16/13,3 tex

                          7.
gustoća niti osnova/potka 36/31 cm

                          8.
prekidna sila osnova/potka 509,7/582,9 N/5 cm

                          9. prekidno isteza­nje
osnova/potka 8,8/14,3%

                          10. skup­lja­nje pri
pra­nju od 60°C:

                               a) po dužini 0%

                               b)
po širini –1%

                          11.
postojanost boje na:

                               a)
pra­nje 60°C                    4-5/5/5

                               b)
znoj (kiseli)                     4-5/4-5/5

                               c)
znoj (alkalni)                   4-5/4-5/5

                               d)
kemijsko čišće­nje            4

                               e)
svjetlo                            3-4

                               f)
glača­nje suho                  5/5

                               g)
glača­nje vlažno               5/5

                               h)
glača­nje mokro               5/5

                          12.
način održava­nja:

                               a)
pra­nje do 60°C

                               b)
glača­nje do 150°C

                               c)
dozvo­ljeno kemijsko čišće­nje

                               d)
bije­lje­nje zabra­njeno

                               e)
suše­nje vješa­njem

                          13.
šavovi se izrađuju tako da izdrže normalna napreza­nja, krajevi šavova su zaringlani
(učvršćeni), unutraš­nji šavovi su izra­đeni tako da ne prouzroče osipa­nje
tkanine

IX. LJETNA      1. boja svijetloplava

KOŠULJA         2. sirovinski sastav: 74% pamuk, 26% PES, dozvo­ljeno
odstupa­nje +–3%

                          3.
VEZ platno

                          4.
površinska masa 146 g/m2, dozvo­ljeno odstupa­nje –5%

                          5.
širina 150 cm, dozvo­ljeno odstupa­nje –1,2%

                          6.
broj pređe osnova/potka 16/20 tex, doz­vo­ljeno odstupa­nje +-4%

                          7.
gustoća niti osnova/potka 36/34 cm, dozvo­ljeno odstupa­nje –5%

                          8.
prekidna sila osnova/potka 573/591 N/5 cm, dozvo­ljeno odstupa­nje –5%

                          9.
skup­lja­nje pri pra­nju na 40°C

                               a)
po dužini –1%

                               b)
po širini –1%,

                               dozvo­ljeno
odstupa­nje  –0,5%

                          10.
postojanost boje na:

                               a)
pra­nje                            4-5

                               b)
znoj (kiseli)                     4

                               c)
znoj (alkalni)                   4

                               d)
kemijsko čišće­nje            4

                               e)
svjetlo                            3-4

                          11.
način održava­nja:

                               a)
pra­nje do 40°C

                               b)
glača­nje do 150°C

                               c)
dozvo­ljeno kemijsko čišće­nje

                               d)
bije­lje­nje zabra­njeno

                               e)
suše­nje vješa­njem

                          12.
šavovi se izrađuju tako da izdrže normalna napreza­nja, krajevi šavova su zaringlani
(učvršćeni), unutraš­nji šavovi su izra­đeni tako da ne prouzroče osipa­nje
tkanine

X. POMOĆNI MATERIJAL:

1. Podstava za vjetrovku je od 100%
viskoze serž težine 100 g/m, a prošiveni uložak je u boji osnovne tkanine i
termo vate 80 g/m.

2. Podstava
za jaknu je od 100% polyestera težine 65 g/m. Prošiveni uložak je iz podstave
100% polyester i termo vate 60 g/m.

3. Podstava
za hlače za potko­ljenicu je od 100% polyestera, težine 65 gr/m crne boje.

4. Podstava
za suk­nju je iz 100% viskoznog filamenta, u platno vezu, težine 70 gr/m, boja
podstave je u skladu s osnovnim materijalom.

5. Džepovina
za jaknu i hlače je miješanog sastava 65% polyester, 35% pamuk, težine 100
gr/m, boja ­džepovine je u skladu s osnovnom tkaninom.

6. Ljep­ljiva
međupodstava je izrađena iz mješavine 21% PA i 79% viskoze, težine 100 gr/m, u
boji osnovne tkanine. Koristi se za teme­ljne dijelove.

7. Flizelin
je težine 45 g/m, od 100% PES, koristi se za male se­g­mente u svojstvu
pomoćnog materijala.

8. Vatelin
se stav­lja u kugle rukava.

9. Ljep­ljivi
etadres koristi se prilikom izrade naramenica.

10. Konac za
šiva­nje tkanine i proštepe je od 100% polyestera, finoće Nm 100.

11. Konac za
šiva­nje podstave je istog sastava, finoće Nm 120.

12. Konac za
rupice koje se strojno obrađuju je od 100% polyestera, finoće Nm 80.

13. Konac za
du­ljinu hlača je od 100% polyestera, finoće za muške hlače Nm 200, a za ženske
hlače i suk­nje finoće Nm 240. Konac je u boji osnovne tkanine.

14. Puceta
za hlače i suk­nju te prihvat termopletexa su iz 100% PES, u odgovarajućoj
boji, sa četiri rupice.

15. Kopča za
hlače je kovinasta.

XI. ZIMSKE      1. boja crna

ČARAPE           2. sirovinski sastav: češ­ljani pamuk 76%, PA 24%

                          3. tehnički opis: izrađena
je od češ­ljane pamučne pređe, pletena jednocilindričnim čaraparskim strojem i
pojačana s poliamidnom pređom; ispletena je u glat pletivu; u okrajku (renderu)
nalaze se elastomerne niti

                          4. fizikalno kemijske
značajke:

                               a) pređa: pamučna
češ­ljana Nm 20/1 ili Nm 40/2 –

                               b) pređa za
platira­nje: PA dtex 78/23×2

                               c) skup­lja­nje
pletiva nakon pra­nja 40°C do 5%

XII. ZIMSKE
ČARAPE ŽENSKE  S GAĆICAMA

                          1. boja crna

                          2. sirovinski sastav:
polyamid 85%, 15% lycra, 40 DEN

XIII. LJETNE    1. boja crna

ČARAPE           2. sirovinski sastav: češ­ljani pamuk 80%, PA 20%

                          3.
tehnički opis: isto kao za zimsku čarapu

                          4.
fizikalno kemijske značajke:

                               a)
pređa mercerizirana pamučna češ­ljana Nm 100/2

                               b)
pređa za platira­nje lista, stopala i rendera PA dtex 22/7¤2

                               c)
pređa za platira­nje pete i prstiju PA dtex 44/13×2

                               d) skup­lja­nje
pletiva nakon pra­nja 40°C do 5%

                          5. muška i ženska
čarapa razlikuju se u du­ljini lista (sare)

XIV. LJETNE
ČARAPE ŽENSKE S GAĆICAMA

                          1.
boja kože

                          2.
sirovinski sastav: polyamid 85%, 15% lycra, 15 DEN

XV. PRSLUK    1. boja tamnoplava

                          2.
sirovinski sastav 50% vuna, 50% polyakril 2/28, skup­lja­nje +-2%

                          3.
izrada osnovnog materijala: plete se ple­tećim strojevima koji imaju mogućnost živog
i tzv. čvrstog ruba koji sprječava moguća para­nja, na do­njem dijelu pred­njice
leđa plete se render visine 4,5 cm; plete se na pletećim strojevima finoće 12;
osnovni dijelovi prsluka su pred­njica, leđa, ovratnik i dva orukav­lja; pred­njica
i leđa spajaju se lančanim šavom na stroju ketler, crijevasti ovratnik u obliku
V izreza šiva se lančanim šavom kao i lijevo i desno orukav­lje

                          4.
održava­nje: pra­nje na temperaturi 30°C, pe­gla se pare­njem

                          5.
obi­lježava­nje: prsluk se obi­lježava na sredini ovratnika etiketom veličine
broja i nazivom proizvođača te s etiketom održava­nja na desnoj strani 10 cm
iznad rendera

                          6.
težina i mjere za veličinu 50:

                               a)
širina crjevastog ovratnika 2,5 cm

                               b)
dubina V izreza 22 cm

                               c)
širina orukav­lja 1,8 cm

                               d)
du­ljina prsluka 63,5 cm

                               e)
širina ramena 46 cm

                               f)
širina prsluka ispod pazuha 56 cm

                               g)
težina gotovog prsluka je nto 0,22 kg

XVI. PULOVER     1. boja tamnoplava

                          2.
sirovinski sastav 50% vuna, 50% polyakril, 2/28, odstupa­nje +-2%

                          3.
izrada osnovnog materijala: plete se na pletaćim strojevima koji imaju
mogućnost plete­nja živog ili tzv. čvrstog ruba radi sprječava­nja moguće­g
para­nja; plete­njem se dobivaju osnovni dijelovi pulovera (pred­njica, leđa,
rukavi i ovratnici), plete­nje mora biti iz dodatno obrađenih materijala tzv.
rodano koji su otporni na haba­nje i na svjetlost; na do­njem dijelu pred­njice
i leđa plete se render visine 9,5 cm, a na rukavima 7 cm; plete se na pletaćim
strojevima finoće 7

                          4.
izrada pulovera: spaja­njem rukava na pred­njicu i leđa, spaja­nje rukava pred­njica
– leđa sa strane, obav­lja se strojem za obami­ta­nje; ovratnik se našivava
endlericom i proštepava ukrasnim šavom širine 5 mm; na ovratniku koji je visine
10 cm je zatvarač dužine 30 cm; ovratnik ima s unutar­nje lijeve i desne strane
ojača­nje

                          5.
težina i mjere pulovera veličine 52: pulover ima neto težinu 1,40 kg sa
sljedećim mjerama: ukupna dužina s ovratnikom 80 cm, dužina rukava 64 cm,
širina ramena 54 cm, širina ispod rukava 62 cm

                          6. održava­nje
pulovera: pere se na temperaturi od 30°C i pe­gla pare­njem

                          7. obi­lježava­nje
pulovera: obi­lježava se etiketom na sredini ovratnika na kojem je sirovinski
sastav, veličina broja i naziv proizvođača, te sa etiketom održava­nja na
desnoj strani 10 cm iznad rendera

XVII.
KRAVATA   1. boja tamnosiva

                          2. sirovinski sastav:
45% vuna, 55% PES

                          3. težina 320 g/m2

                          4. dužina 45 cm

                          5. najširi dio 8 cm

                          6. najuži dio 4 cm

                          7. čvor  u gor­njem dijelu širine 7 cm, u do­njem 2
cm, visina čvora 4,5 cm

                          8. vezica u boji kao kravata

XVIII. TEHNIČKI UVJETI

1. Ponudite­lj obvezno
prilaže uzorak osnovnog materijala s potvrdom Tekstilno-tehnološkog fakulteta u
Zagrebu o usklađenosti ponuđene osnovne tkanine s opisnikom.

2. Proizvođač osigurava
osnovni materijal i pomoćni materijal.

3. Proizvođač prilaže uzorak
dijela, odnosno dijelova odore.

4. Izgled, oblik, vrsta i
boja materijala mora vizualno odgovarati opisniku i uzorku.

5. Na svakom dijelu odore
mora biti ušivena etiketa iz koje se vidi veličinski broj, ime proizvođača i
način održava­nja. Etiketa mora biti otisnuta na postojanim bojama.

6. Svaki dio odore mora imati
papirnatu etiketu na koju je upisan naziv proizvođača, naziv artikla,
sirovinski sastav i način održa­va­nja.

7. Kupac može kontrolirati
robu u tijeku procesa proizvod­nje i prilikom isporuke, te može izuzeti
određeni broj uzoraka za provjeru.

Kontroliraju se sljedeći
elementi:

– fizikalno-kemijska svojstva
u ovlaštenom laboratoriju prema navedenim tehničkim zahtjevima,

– ton i ujednačenost oboje­nja
vizuelnim pre­gledom u usporedbi s ovjerenim uzorkom,

– označava­nje i obi­lježava­nje
grešaka vizuelnim pre­gledom.

Broj uzoraka za vizuelnu
kontrolu određuje se statističkom metodom, ovisno o broju isporučenih komada.

Nepotpuna i nepropisno
označena roba vratit će se proizvođaču.

8. Svaki dio odore mora biti
upakiran na uobičajeni način.

if !supportEmptyParas endif

Uredba, NN 87/2003-1057